20

ISIGIDIMI SAMAXOSA, MARCH 1, 1887.

Ozibuleleyo.—Umfana ogama lingu Botha wase
Middleburg e Transvaal wabujelwa ngumfazi wake ngo
May odluleyo. Ebubile ke umfazi wake akazange abena-
kututuzeleka u Botha, kangangokuba ade ati piti ingqondo.
Ute ke ngomhla wama shumi omabini kulenyanga ifileyo
watabata umpu wake engati uya kuzingela inqumeya.
Ute akuba nesituba esitile kususela endlwini yake wafaka
umtya encukumisweni yompu wawuti kata elunyaweni
wazidubula yati kata imbumbulu esifubeni yaza kupuma
pakati kwamagxa.

Ingozi ezimbini.—Ingozi ezimbini zihle kusapo Iuka Marais wase Stoepjes esitilini sase Graaff-Reinet. Ute u Mrs. Marais akubon’ ukuba wandlala inkuko endlwini yake yamana imkataza inkwenkwana yake eminyaka mitatu ubudala bayo ngokumane ibaleka ijikeleza pambi kwonina, umtyalile watyibilika waya kuwa, wapuka umlenze. Kute kwa ngalomini omnye unyana wake obudala bulishumi elinesixenxe leminyaka, utabate umpu wake eya kudubula. Akabuya ngokuhlwa, kute kusasa kwakufunwa safunyanwa isidumbu sake pantsi komti esel’efile. Ngokukangela kulo mandla afele kuwo, fanukuba ufunyenwe yinciniba kayise engevayo waya pantsi komti lowo erwiqiliza pantsi, umpu nawo ewurwiqiliza umlomo ukangele kuye. Ite kata imbumbulu pantsi kwebele yaza kupuma entloko ngasemva efanele ukuba incukumiso ibanjwe lisebe wadubula umpu. Kubonakala ukuba warwiqiliza isitutyana wabuba. Bayavelwa kakulu abo bapantsi kwobo bunzima.

Ubom abunatanga nkewu.—Kuvakala ngamapepa ukuba kuko umntu osinde ngo Qamata kwapela kwelase Dayimani. Kutiwa kuko umfo ontsundu otobeke kwi nkemfu yeliwa elibude buzinyawo ezimakulu mabini, umgama onje ngokuxokelela ipulanga ezilishumi, ezibude buzinyawo zimashumi mabini. Eye kufika ezantsi, wapuke ingalo kupela nokuntlaleka komzimba, kuba evela emalengelengeni. Kutiwa ke uqubela ekupileni. Iti ke indoda ebalileyo, azike ukuba ib’ingu Mlungu ange esindilena ?

Lumkani babexeshi.—Kuvakala ngepepa lase Qonce eliyi *Watchman* ukuba kuko umfo ontsundu odliwe iponti ezintlanu (£5) yimantyi yase Qumra, ati engenazo ahlale inyanga etolongweni, ngokusuka ashiye izidumbu ezibini zenkabi zenkomo ezibulewe ngu *Manz'abomvu* engazincwabanga.

Ingozi yemfeketo.—Kuvakala ukuba ite inkwenkwana etile, intwana etanda kunene ukuhamb’ikwela, e Natal, yabona ivili yenqwelo yayanyiswe ngendlu. Yasel’ isiya kukwela kuyo. .Suke yaqetuka, yaya kuwa pezu kwayo lentwana, Iwaqekeka ukakayi, kwe tyum-tyum tu elinye icala, kwanelobuso, yaba iyasweleka ngoko.

Umfana onogezo.—Kuvakala ukuba kuko umfana wase Natala ozidubuleyo wafa, emva kokuba ehlabe imazi yenkomo kayise, kwane hashe, ange embulele noyise ngokwake ukuba ub’emfumene ngexa abemfuna ngalo. Isizatu esivakalayo sesentombi, esingaziyo ukuba ib’iluhlobo lunina kuye lomfana, ite kanti ayizipete kakuhle; wati ke ngokuqumbela lonto wenza ezizinto zikankanywe ngentl'apa.

Ofunyenwe ngamanyangaza.—Kute nga Cawa itile e Dayimani kwafunyanwa umntu esel’ eyoba enganeno koku qauka, enenduma ezintandatu, nenye ingalo yapukile kubonakala ukuba lomntu ufunyenwe ngaka Ntsasana ebusuku, amndilata ngentonga, lomntu ungontsundu. Ukufunyanwa kwake ube ngenangqondo kanye. Kute ke kwakuxelwa emapoliseni aya kumtwala, amsa e Sibedle- Iweni (*Hospital*).

I Jubili! i Jubili!! I Jubili!!!—Kuvakala kumacalana onke ukuba i jubili ye Nkosazana iyalungiselelwa. Kuvakala ukuba. indaba sel’idilikile kwezinye indawo, yokukululwa kwabase bubanjweni. [Azike kuyakude kushukunywe ninina kuwo lomcimbi, kulandelwe icebo elihle kunene lika Rev. W. B. Rubusana lanyakenye liqutywe kanye-kona ngoku, malunga nabetu abasebuba- njweni kule Koloni esikuyo nati.—-Ed. sigidimi.]

Isigebenga SE NKAU.—Ipepa lase Tinara lixela imbali
embi kunene yokulunywa kwentombazana esicaka nomntana ka Mr. Cecil H. Buckland yinkau. Ababantu babehamba besiya emyezweni ukuya kuka amakiwane. Kute besahamba suke *lakatya* inkau ukubatsibela yamtsho qam-qam ukumluma umntwana lo emlenzeni yamenza amanxeba amaninzi. Site kwakuba njalo isicakazana samfunqulela pezulu umntwana. Asivanga ngani, suke inkau yapetukela kuso, yasiluma kunene entloko. Kute kwakuba njalo intokazi yamti qo ngobongwana u Soketye, waba kusuka ehlubuhlubula amazinyo, epata kukala esiti— *Rwi-tsi-tsi-tsi rwi-tsi-tsi-tsi,* yabamba intokazi, wabonakala sel’eyalula amehlo umf’ omkulu waqauka kwapela. Wokulumkela u Soketye, yindoda ke lonto. Abatanda ukufuya lomanene ngebewagcina kunene, kuba anemfeketo ezininzi, ezimbi.

Lento utando yimfama.—Ipepa lase Rini eliyi *Grocott's* *-Penny Mail* libalisa imbali esintsompoti ngotando Iwendoda nomfazi abazimfene. Lenjenje elopepa ukubalisa litabatela kwi *Herald—Ute* u Dr. Ensor xa abalela kwelopepa—“ Site sakufika emantloko e Zwartkop Valley, sagalelelwa ngumkosi oshushu kunene wemfene, sekusiti ngalamacalana onke—*Dyorom, dyorom,* ngati yayi kukuza kusibuza ukuba sinikwe ngubanina imvumelo yokulalisa kulondawo sasikuyo.”

Ukucitwa kwazo.—Zicitwe kwa oko zizitonga ezabekiswa kuzo, kwasalela imfen’induna nemfenekazi etile zombini, ekubonakala ukuba yayi ngu Sonantsi no Nonantsi, izikulu zeso sitili. Kute kwakuba njalo yati ndodana itile ingunyana ka Mr. Peek, yalala ngomhlana, yabamba itambo. *Ndzwanga,* yatsho kwahlokoma namawa, wabonakala u Nonantsi sel’eqikaqikeka pantsi.

Owona mangaliso.—Eyona nto isimanga yile yokuba inkunzi yemfene ayiwotukanga nalompu neso sitonga kwanjengapambili, usuke umfomkulu wamfunqula umkake ngengalo zake wake wamuna-munana naye, kubonakala ukuba unosizi, emangalisiwe yilento ihlele unina ka Ntamekana kamsinyane kangaka. Emva koko imfunqule (eso sidumbu kambe) yamposa ezantsi eweni, ehlatini elintshinyela. Emva koko unyana ka Mr. Peek uhlile waya kuyihlinza. Utike lowo ubalileyo naye usibonile isikumba sayo ngawake amehlo.

Isandlozi se NAMBA.—Kuko umfo obalisa ngenamba ake wayibona ngokwake, ekungeneni kwe Tyityaba lingena e Nciba. Uti ute ngomnye umhla ebese Aloeville kwa Mr. A. Gontshi, (Law-Agent), watata umpu wasinga e Nciba emlanjeni. Ute akuti tu ezibukweni, wetu kwinto emehlo amaqakatye, ebuso busivetyuma, bubi, yaye ingamboni yena, imane isidla ingcambu zomncunuba, izonwabele, zaye izintlu ezi zimane zidlala paya kwelinye ilizwe. Lomntu ke upete umpu. Unge angajolisa hayi kwala, oyike ukungati angayiposa imbijele yona ngezintlu. Wayoyika kwapela ingamvanga nange vumba, kuba umoya wawuvela ngakuyo yaye ingamboni. Zipina injengele zibulale lo namba ibusulu bungako, zizuze imali ngesikumba nange mbasa ukuba ayiwanga?

Bahambi lumkelani inciniba. Kuvakala kwakwelo pepa imbali elusizi kunene ehle kwelama Bulu, ebalelwe kwipepa eliyi *De- Volkstem,* ngumbaleli wase Utrecht. Uti—Kwakuko inqwelo yamahashe asibozo, eyayi nondwe- ndwe olu ngumntu nomkake, nentombi zake zombini, no mbexeshi ke. Kute kwakufika pi, batana gaga nenkunzi ye nciniba into esel’ilwe kade. Bavakele besiti—Hoha emahasheni, ayesel’etwaxa ukutimla, nokubala ngendlebe, igqusha nangamanqina. Kubonakele ukuba makehle umbexeshi ake ayipekuze. Wehl’umame kwalapo, yasel'iziposa ipela kumbexeshi lowo, imane izivutulula intsiba zayo, ipate kubeta emhlabeni ngelinye ipiko, isel’ igquma, iwate puhlu namehlo. Kute ukujika kwamahashe kwalumeza, atsho yapenuka inqwelo yalala ngopote, benzakala kunene abebepakati enqwelweni. U Mrs. Isaac Biernan wapuke ingalo, inqwelo yatyobeka tu, elinye ihashe lawa larolwa ngamanye, le kutu-kutu tu, kwahamba kusala izihlunu nase matyeni. Elinye lahamba lityotywa kwade kwafuneka lidutyulwe ngokungabi namsebenzi, aye pofu onke enzakele. Siteta nje umniniyo umangalelwe ukuba ahlaule zonke ezondleko zenziwe yilo nciniba yake. Uya kunga ange ewubiyele ngocingo wonke umhlaba wake. .